CELEX: 62012CN0236
Language: et
Date: 2012-05-04 00:00:00
Title: Kohtuasi C-236/12: Eelotsusetaotlus, mille on esitanud Tribunalul Argeș (Rumeenia) 4. mail 2012 — Comisariatul Județean pentru Protecția Consumatorilor Argeș versus SC Volksbank România SA, SC Volksbank România SA — Sucursala Pitești, Alin Iulian Matei, Petruța Florentina Matei

4.8.2012   
            
            
               ET
            
            
               Euroopa Liidu Teataja
            
            
               C 235/6
            
         Eelotsusetaotlus, mille on esitanud Tribunalul Argeș (Rumeenia) 4. mail 2012 — Comisariatul Județean pentru Protecția Consumatorilor Argeș versus SC Volksbank România SA, SC Volksbank România SA — Sucursala Pitești, Alin Iulian Matei, Petruța Florentina Matei
   (Kohtuasi C-236/12)
   2012/C 235/12
   Kohtumenetluse keel: rumeenia
   
      Eelotsusetaotluse esitanud kohus
   
   Tribunalul Argeș
   
      Põhikohtuasja pooled
   
   
      Kaebuse esitaja: Comisariatul Județean pentru Protecția Consumatorilor Argeș
   
      Vastustajad: SC Volksbank România SA, SC Volksbank România SA — Sucursala Pitești, Alin Iulian Matei, Petruța Florentina Matei
   
      Eelotsuse küsimused
   
   Arvestades, et vastavalt direktiivi 93/13/EMÜ (1) artikli 4 lõikele 2 ei ole tingimuste ebaõiglase iseloomu hindamine seotud lepingu põhiobjekti mõiste, hinna ja tasu piisavuse ega vastutehinguna pakutavate teenuste või kaubaga, kui kõnealused tingimused on koostatud lihtsas ja arusaadavas keeles,
   ja
   kuna vastavalt direktiivi 2008/48/EÜ (2) artikli 2 lõike 1 (parandus: lõike 2) punktile a ei ole hüpoteegiga tagatud krediidilepingu objekti kindlaksmääramiseks kohaldatav direktiivi 2008/48/EÜ artikli 3 punktis g sätestatud mõiste, mille kohaselt hõlmab „krediidi kogukulu tarbijale” kõiki lepingutasusid, mida tarbija on kohustatud maksma seoses tarbijakrediidilepinguga,
   siis kas
   direktiivi 93/13/EMÜ artikli 4 lõikes 2 kasutatud mõisteid „põhiobjekt” ja/või „hind” võib tõlgendada nii, et nende mõistete alla („objekt” ja „hind”) kuuluvad elemendid, mis kujutavad endast tasu krediidiasutusele, sealhulgas krediidi kulukuse aastamäär, mis koosneb eelkõige fikseeritud või ujuvast intressimäärast, panga lepingutasudest ning muudest sissearvatud ja lepingus kindlaks määratud kuludest?
   
      (1)  Nõukogu 5. aprilli 1993. aasta direktiiv 93/13/EMÜ ebaõiglaste tingimuste kohta tarbijalepingutes (EÜT L 95, lk 29; ELT eriväljaanne 15/02, lk 288).
   
      (2)  Euroopa Parlamendi ja nõukogu 23. aprilli 2008 direktiiv 2008/48/EÜ, mis käsitleb tarbijakrediidilepinguid ja millega tunnistatakse kehtetuks nõukogu direktiiv 87/102/EMÜ (ELT L 133, lk 66).